Document ID: /roh_data/filtered/fineweb-2-filterrobots_roh.jsonl.gz/41259

Durant ils davos dis han ins adina puspè pudì leger en las medias socialas sur da persunas che batlegian a moda agressiva. La Polizia chantunala ha confermà che persunas sajan vegnidas cugliunadas. En quest connex ha la polizia uss arrestà duas persunas sin in tancadi a Glion.
Tenor infurmaziun da la Polizia chantunala hai dà ils davos dis numerusas annunzias, surtut en Surselva ed en la Tumleastga, pertutgant persunas che pretendian da rimnar daners per instituziuns da surds ed uffants pauperils.
En cas sumegliants cusseglia la polizia da betg sa laschar en sin discussiuns, da betg dar daners, da memorisar la signalisaziun da las persunas e d'infurmar la polizia.
RR novitads 12:00